**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES
SOCIĀLO UN VESELĪBAS JAUTĀJUMU KOMITEJAS SĒDES PROTOKOLS Nr. 10**

Madonā

2024. gada 11.decembrī

Sēde sasaukta plkst. 14:00

Sēdi atklāj plkst. 14:00

Sēde notiek attālināti videokonferences platformā ZOOM.

Sēdē tika veiks audioieraksts.

**Sēdi vada**: sociālo un veselības jautājumu komitejas priekšsēdētājs Andris Sakne.

**Protokolē:** lietvede Baiba Bajāre.

**Sēdē piedalās deputāti**: Aivis Masaļskis, Kaspars Udrass, Zigfrīds Gora, Aigars Šķēls, Rūdolfs Preiss, Vita Robalte

**Deputāti:**

Vita Robalte nepiedalās darba kārtības izskatīšanā un balsojumā.

Rūdolfs Preiss nepiedalās 4. jautājuma izskatīšanā un balsojumā.

**Sēdē nepiedalās deputāti**: Gatis Teilis, Artūrs Čačka – attaisnotu iemeslu dēļ.

**Sēdē piedalās:**

Administrācijas darbinieki: Liene Ankrava – finanšu nodaļas vadītāja, Agris Ankravs – informācijas tehnoloģiju nodalās vadītājs, Artūrs Leimanis – informācijas tehnoloģiju nodaļas lietotāju atbalsta speciālists.

Iestāžu vadītāji un darbinieki: Ilze Fārneste – Madonas novada Sociālā dienesta vadītāja, Biruta Radžēle –sociālā dienesta sociālo palīdzības nodaļas vadītāja, Ilze Kanča – sociālo pakalpojumu nodaļas vadītāja, Dace Zeile – Mārcienas sociālās aprūpes centra vadītāja, Edgars Lācis – Mārcienas un Bērzaunes pagastu vadītājs, Aleksandrs Šrubs – Barkavas un Ošupes pagastu vadītājs.

Sēdes vadītājs Andris Sakne iepazīstina ar Madonas novada pašvaldības domes Sociālo un veselības jautājumu komitejas sēdes darba kārtību.

**DARBA KĀRTĪBA:**

**0. Par darba kārtību**

ZIŅO: Andris Sakne

**1. Par grozījumiem Madonas novada pašvaldības domes 24.01.2023. lēmumā Nr. 6 “Par Madonas novada pašvaldības iestāžu amata vienību sarakstu apstiprināšanu”**

ZIŅO: Edgars Lācis

**2. Par Madonas novada pašvaldības saistošo noteikumu\_ “Braukšanas maksas atvieglojums sabiedriskajā transportā Madonas novadā” izdošanu**

ZIŅO: Aigars Šķēls

**3. Par finansējuma piešķiršanu Madonas novada sociālās aprūpes centru automatizētas uzskaites sistēmas izveidošanai**

ZIŅO: Ilze Fārneste, Agris Ankravs

**4. Ierosinājums Par grozījumiem Madonas novada pašvaldības domes 24.01.2023. lēmumā Nr. 6 “Par Madonas novada pašvaldības iestāžu amata vienību sarakstu apstiprināšanu”**

ZIŅO: Aleksandrs Šrubs

**0. Par darba kārtību**

ZIŅO: Andris Sakne

Sēdes vadītājs aicina balsot par sēdes darba kārtību.

**Atklāti balsojot: ar 6 balsīm "Par" (Aigars Šķēls, Aivis Masaļskis, Andris Sakne, Kaspars Udrass, Rūdolfs Preiss, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes sociālo un veselības komiteja **NOLEMJ:**

Apstiprināt 2024. gada 11.decembra Madonas novada pašvaldības domes Sociālo un veselības jautājumu komitejas sēdes darba kārtību.

**1. Par grozījumiem Madonas novada pašvaldības domes 24.01.2023. lēmumā Nr. 6 “Par Madonas novada pašvaldības iestāžu amata vienību sarakstu apstiprināšanu”**

ZIŅO: Edgars Lācis

Sēdes vadītājs aicina balsot par lēmuma projektu.

**Atklāti balsojot: ar 7 balsīm "Par" (Aivis Masaļskis, Kaspars Udrass, Zigfrīds Gora, Aigars Šķēls, Rūdolfs Preiss, Vita Robalte, Andris Sakne), "Pret" – nav, "Atturas" – nav, Madonas novada pašvaldības domes Sociālo un veselības jautājumu komiteja NOLEMJ:**

**Atbalstīt lēmuma projektu un virzīt izskatīšanai uz Finanšu komitejas sēdi.**

Lēmuma projekts:

Mārcienas Sociālās aprūpes centrā 2024.gadā krasi palielinās klientu skaits, kuri pēc smagām saslimšanām nonāk Mārcienas SAC. Sekojot ģimenes ārstu norādījumiem, lai uzlabotu veselības stāvokli ir nepieciešama rehabilitācija un fizioterapija. Esošajā situācijā strādājošais fizioterapeits ar 0,7 slodzi var nodrošināt tikai 50% no ģimenes ārstu norādījumiem klientu veselības uzlabošanai un tā stabilizēšanai.

 Būtu nepieciešams ar 2025.gada 1.janvāri Madonas novada Mārcienas Sociālās aprūpes centra amata vienību sarakstā grozīt amata vienību “Fizioterapeits” ar profesijas kodu 2264 02, amata vienību skaitu 0,7, mēnešalgas likmi stundas algas likme EUR 9,62, mēnešalgas fondu EUR 1125,00, amata saimi 6. 1., amata saimes līmeni II C, mēnešalgas grupu 8., uz “Fizioterapeits” ar profesijas kodu 2264 02, amata vienību skaitu 1,0, mēnešalgas likmi stundas algas likme EUR 9,62, mēnešalgas fondu EUR 1607,00, amata saimi 6. 1., amata saimes līmeni II C, mēnešalgas grupu 8.

Atklāti balsojot: PAR \_\_ , PRET \_\_\_ , ATTURAS \_\_\_ , Madonas novada pašvaldības domes Sociālā un veselības jautājumu komiteja NOLEMJ:

Veikt grozījumus Madonas novada pašvaldības domes 24.01.2023. lēmumā Nr.6 “Par Madonas novada pašvaldības iestāžu amata vienību sarakstu apstiprināšanu”.

**2. Par Madonas novada pašvaldības saistošo noteikumu \_ “Braukšanas maksas atvieglojums sabiedriskajā transportā Madonas novadā” izdošanu**

ZIŅO: Aigars Šķēls

A.Masaļskis jautā par summu, kas būtu jāsedz no pašvaldības līdzekļiem. I.Fārneste nevar atbildēt uz šo jautājumu. A.Šķēls prognozē, ka varētu būt apmēram 2500 EUR.

Sēdes vadītājs aicina balsot par lēmuma projektu.

**Atklāti balsojot: ar 7 balsīm "Par" (Aivis Masaļskis, Kaspars Udrass, Zigfrīds Gora, Aigars Šķēls, Rūdolfs Preiss, Vita Robalte, Andris Sakne), "Pret" – nav, "Atturas" – nav, Madonas novada pašvaldības domes Sociālo un veselības jautājumu komiteja NOLEMJ:**

**Atbalstīt lēmuma projektu un virzīt izskatīšanai uz Finanšu komitejas sēdi.**

Lēmuma projekts:

Sabiedriskā transporta pakalpojumu likuma 14. panta trešajā daļā paredzētas tiesības pašvaldībām noteikt braukšanas maksas atvieglojumus savā administratīvajā teritorijā, ja ar šo braukšanas maksas atvieglojumu noteikšanu pārvadātājam radītos zaudējumus pilnībā kompensē no pašvaldības budžeta. Nosakot braukšanas maksas atvieglojumus, par vienīgo kritēriju nedrīkst izmantot personas deklarēto dzīvesvietu.

Pašvaldība izmanto tiesības dot atvieglojumu, kas ir 50% apmērā no biļetes cenas sabiedriskajā transportā, vecuma pensijas un sociālā nodrošinājuma pabalsta saņēmējiem, kuri sasnieguši vecuma pensijas piešķiršanai nepieciešamo vecumu un kuri ne mazāk kā pēdējos 12 mēnešus savu pamata dzīvesvietu deklarējuši Madonas novadā.

Pašvaldību likuma 10. panta pirmās daļas 1. punktā noteikts, ka tikai domes kompetencē ir izdot saistošos noteikumus.

Pašvaldību likuma 46. panta trešajā daļā paredzēts, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saistošo noteikumu projekts no 14. līdz 30. novembrim bija publicēts pašvaldības oficiālajā tīmekļvietnē. Šajā laikā tika saņemts priekšlikums, ko parakstījusi 241 persona, ka braukšanas atvieglojums piešķirams visiem Madonas novadā dzīvesvietu deklarējušiem pensionāriem.

Pašvaldību likuma 47. panta otrajā daļā paredzēts, ka dome triju darbdienu laikā pēc parakstīšanas rakstiski nosūta atzinuma sniegšanai Vides aizsardzības un reģionālās attīstības ministrijai [..] saistošos noteikumus sociālās drošības un bērnu tiesību aizsardzības jautājumos [..] vai citā likumā noteiktus saistošos noteikumus un to paskaidrojuma rakstu – attiecīgajā likumā noteiktajai ministrijai. Ministrija mēneša laikā no saistošo noteikumu saņemšanas dienas izvērtē to tiesiskumu un nosūta pašvaldībai attiecīgu atzinumu.

Pašvaldību likuma 47. panta ceturtajā daļā paredzēts, ja Vides aizsardzības un reģionālās attīstības ministrijas atzinumā nav izteikti iebildumi pret saistošo noteikumu tiesiskumu, pašvaldība triju darbdienu laikā pēc atzinuma saņemšanas nosūta saistošos noteikumus un to paskaidrojuma rakstu izsludināšanai oficiālajā izdevumā “Latvijas Vēstnesis”. Šāda kārtība piemērojama arī gadījumā, kad pašvaldībai likumā noteiktajā termiņā atzinums nav nosūtīts.

Noklausījusies sniegto informāciju, pamatojoties uz Pašvaldību likuma 10. panta pirmās daļas 1. punktu, 44. panta pirmo daļu, 47. panta otro un ceturto daļu, atklāti balsojot: PAR \_\_ , PRET \_\_\_ , ATTURAS \_\_\_ , Madonas novada pašvaldības dome NOLEMJ:

1. Izdot Madonas novada pašvaldības saistošos noteikumus Nr. \_\_\_ “Braukšanas maksas atvieglojums sabiedriskajā transportā Madonas novadā” un to paskaidrojuma rakstu.

2. Uzdot Lietvedības nodaļai saistošos noteikumus un to paskaidrojuma rakstu triju darba dienu laikā pēc to parakstīšanas elektroniskā veidā nosūtīt atzinuma sniegšanai Viedās administrācijas un reģionālās attīstības ministrijai.

3. Ja Viedās administrācijas un reģionālās attīstības ministrijas atzinumā nav izteikti iebildumi par pieņemto saistošo noteikumu tiesiskumu vai pašvaldībai likumā noteiktajā termiņā atzinums nav nosūtīts, uzdot Lietvedības nodaļai triju darbdienu laikā pēc atzinuma saņemšanas saistošos noteikumus elektroniskā veidā nosūtīt izsludināšanai Latvijas Republikas oficiālajam izdevumam “Latvijas Vēstnesis” un pēc tam Madonas novada Centrālās administrācijas Attīstības nodaļai publicēšanai.

4. Kontroli par lēmuma izpildi uzdot veikt Madonas novada pašvaldības izpilddirektoram.

**3. Par finansējuma piešķiršanu Madonas novada sociālās aprūpes centru automatizētas uzskaites sistēmas izveidošanai**

ZIŅO: Ilze Fārneste, Agris Ankravs

A.Sakne jautā, vai tiešām šāda uzskaites ir nepieciešama. I. Fārneste atbild, ka jau pirms 2 gadiem ir bijis piedāvājums. V.Robalte interesējas par uzturēšanas izmaksām. A.Ankravs apstiprina, ka izmaksas ir vienreizējas pie iegādes.

Sēdes vadītājs aicina balsot par lēmuma projektu.

**Atklāti balsojot: ar 7 balsīm "Par" (Aivis Masaļskis, Kaspars Udrass, Zigfrīds Gora, Aigars Šķēls, Rūdolfs Preiss, Vita Robalte, Andris Sakne), "Pret" – nav, "Atturas" – nav, Madonas novada pašvaldības domes Sociālo un veselības jautājumu komiteja NOLEMJ:**

**Atbalstīt lēmuma projektu un virzīt izskatīšanai uz Finanšu komitejas sēdi.**

Lēmuma projekts:

Madonas novada Sociālās aprūpes centri (SAC) šogad atkārtoti saņēma SIA A.V.S. piedāvājumu iegādāties uzņēmuma izstrādāto uzskaites sistēmu (programmu) sociālās aprūpes centriem. Tas sastāv no klientu reģistra, aprūpes kalendāra un WEB aplikācijas, kura tiek instalēta planšetdatorā. Tas paredzēts izmantošanai aprūpes darbiniekiem un medmāsai darbā ar klientiem. Ar šo programmu Latvijā vairākus gadus strādā valsts aprūpes centri. Programma būtiski atvieglo SAC darbinieku ikdienas darbu senioru aprūpē, aizpildot ikdienas atskaites, veicot klientu izvērtējumus un ievadot un uzkrājot citus datus. Izvērtējot labās prakses piemērus citos sociālās aprūpes centros, kuri ar šo programmu strādā jau vairākus gadus, redzams, ka tā būtiski uzlabo aprūpes un kontroles darbu, samazinās papīra iegādes izmaksas un tiek optimizēts darba laiks, tāpēc ir iespējams vairāk uzmanības veltīt senioriem.

Iegādājoties šo programmu un uzsākot to lietot 2025. gadā, Mārcienas SAC un Ērgļu SAC nebūs jāiegādājas darba planšetdatori, jo Madonas novada Sociālais dienests piedāvā izmantot iepriekš iegādātos planšetdatorus.

Sākotnēji šo programmu 2025. gadā apgūtu Mārcienas un Ērgļu SAC, turpmāk no 2026. gada pakāpeniski šo programmu varētu apgūt pārējie Madonas novada SAC, lai novadā izveidotu mūsdienīgu automatizētu aprūpes uzskaites sistēmu.

Izvērtējot nepieciešamos sistēmas un programmatūras piedāvājumus un veicot cenu aptauju, atbilstošākais piedāvājums bija no SIA A.V.S. Šī piedāvājuma priekšrocība ir arī tāda, ka, iegādājoties un sākot lietot programmu, nav mēneša īres maksas un programmu var lietot visu Madonas novada SAC darbinieki.

Lai varētu sekmīgi uzsākt programmas apguvi 2025. gadā, nepieciešamais finansējums ir EUR 3025,00 (t.sk. PVN) pansionātu uzskaites programmas iegādei no SIA A.V.S. un EUR 3000,00 bezvadu datortīkla ierīkošanai un lokālā datortīkla pilnveidošanai, ko veiktu Informācijas tehnoloģiju nodaļa.

Noklausījusies sniegto informāciju, ņemot vērā 11.12.2024. Sociālo un veselības jautājumu komitejas un 17.12.2024. Finanšu un attīstības komitejas atzinumus, atklāti balsojot: PAR –, PRET –, ATTURAS – , Madonas novada pašvaldības dome NOLEMJ:

Piešķirt finansējumu EUR 3025,00 (t.sk. PVN) pansionātu uzskaites programmas iegādei no SIA A.V.S. un EUR 3000,00 Informācijas tehnoloģiju nodaļai bezvadu datortīkla ierīkošanai un lokālā datortīkla pilnveidošanai. Finansējums – no Madonas novada Sociālā dienesta 2024. gada budžeta aprūpes pakalpojumiem paredzētajiem līdzekļiem.

**4. Ierosinājums Par grozījumiem Madonas novada pašvaldības domes 24.01.2023. lēmumā Nr. 6 “Par Madonas novada pašvaldības iestāžu amata vienību sarakstu apstiprināšanu”**

ZIŅO: Aleksandrs Šrubs

A.Sakne neatbalsta fizioterapeites slodzes samazināšanu, V.Robalte piekrīt.

Sēdes vadītājs aicina balsot par lēmuma projektu.

**Atklāti balsojot: ar 6 balsīm "Par" (Aivis Masaļskis, Kaspars Udrass, Zigfrīds Gora, Aigars Šķēls, Vita Robalte, Andris Sakne), "Pret" – nav, "Atturas" – nav, Madonas novada pašvaldības domes Sociālo un veselības jautājumu komiteja NOLEMJ:**

**Atbalstīt lēmuma projektu un virzīt izskatīšanai uz Finanšu komitejas sēdi.**

Lēmuma projekts:

Barkavas pagasta Pansionātā ar katru gadu vairāk ienāk seniori ar smagām veselības problēmām, kuriem nepieciešama kvalificēta medicīniskā palīdzība, ko sniedz medicīnas iestādes. Klientu aizvešana ir liels izaicinājums darbiniekiem (celšana mašīnā un ārā no tās, kam ir veselības problēmas, proti – nestaigā). Šobrīd guloša iemītnieka pārvešanai tiek piesaistīts speciālais transports no Madonas slimnīcas, Lubānas pansionāta vai Varakļānu sociālā dienesta.

Pēdējā gada laikā aktualizējies jautājums par veiksmīgu pansionāta senioru izvadāšanu pie ārstiem- speciālistiem uz Madonas poliklīniku un attiecīgajām slimnīcām (Madonā, Rēzeknē, Jēkabpilī, Daugavpilī un Rīgā), arī iemītnieku atvešana no slimnīcām, kur tas praktiski ir jāizdara konkrētajā dienā, kad ir saņemts zvans no medicīnas iestādes par seniora izrakstīšanu.

Vēsturiski iegājies, ka pansionāta klientu izvadāšana bija uzticēta īpašuma uzturēšanas nodaļas darbiniekiem, kuriem ir ieplānotie darbi. Gadījumos, kad ir steidzami jāreaģē un jābrauc pakaļ klientam uz slimnīcu, rodas dažādas problēmas ar koordinēšanu. Sākoties vasaras periodam, šofera lomu ir uzņēmušās divas darbinieces: sociālā darbiniece un sociālais rehabilitētājs, kas nogādā seniorus uz medicīnas iestādēm, tādējādi nespējot veikt savus tiešos darba pienākumus. Problēmas darbiniecēm sagādā arī braucieni uz lielākajām Latvijas pilsētām (Daugavpils, Rīga), jo nav pietiekamu iemaņu automašīnu vadīšanā lielajā transportlīdzekļu plūsmā. Izmēģinot šāda veida darbību, secinājām, ka ir nepieciešams pansionātā remontstrādnieka autovadītāja amata vienību. Ja salīdzina ar ĪUN darbinieku štatu sarakstu, tas varētu būt labiekārtošanas strādnieks, kā pienākumos būtu arī sīku remontdarbu veikšana pansionāta telpās.

Pašvaldību likuma 10. panta pirmajā daļā paredzēts, ka dome ir tiesīga izlemt ikvienu pašvaldības kompetences jautājumu un pieņemt lēmumus citos ārējos normatīvajos aktos paredzētajos gadījumos.

Atklāti balsojot: PAR - \_\_\_\_\_, PRET - \_\_\_\_\_, ATTURAS - \_\_\_\_, Sociālo un veselības jautājumu komiteja, NOLEMJ: virzīt uz Finanšu un attīstības komiteju šādu lēmumprojektu:

1. Madonas novada Barkavas pagasta Barkavas Pansionāta amatu vienību sarakstā, kas apstiprināts ar Madonas novada pašvaldības domes 24.01.2023. lēmumu Nr. 6 (protokols Nr. 1, 6. p.) “Par Madonas novada pašvaldības iestāžu amata vienību sarakstu apstiprināšanu” (1. pielikums), izdarīt šādus grozījumus:

1.1. Ar 01.01.2025. Barkavas pagasta pansionāta amata vienību sarakstu papildināt ar amata vienību “Labiekārtošanas strādnieks” ar profesijas kodu 9214 03, amata vienību skaitu 1. stundas algas likmi 5,21 EUR, mēnešalgas fondu 870,07 EUR, amata saimi 16., amata saimes līmeni III, mēnešalgas grupu 3.

2. Uzdot Madonas novada pašvaldības iestāžu vadītājiem, kuru vadīto iestāžu amata vienību sarakstos ir izdarītas izmaiņas ar šo lēmumu, darba tiesiskās attiecības to vadītajās iestādēs organizēt saskaņā ar šajā lēmumā noteikto, ja nepieciešams, izbeidzot, grozot vai nodibinot darba tiesiskās attiecības saskaņā ar darba tiesiskās attiecības regulējošajiem Latvijas Republikā spēkā esošajiem normatīvajā aktiem.

3. Uzdot Madonas novada Centrālās administrācijas Finanšu nodaļai, veicot ar darbinieku atlīdzību saistītos aprēķinus un maksājumus, ņemt vērā šajā lēmumā noteiktos grozījumus amata vienību sarakstos.

Sēdes darba process, ziņojumi, priekšlikumi, komentāri, diskusijas atspoguļoti sēdes audio ierakstā.

Sēdi slēdz plkst. 15:01

Sēdes vadītājs: A. Sakne

Sēdes protokolētāja: B. Bajāre